Virallinen lehti nro C 138 , 04/05/1998 s. 0090



Ehdotus Euroopan parlamentin ja neuvoston asetukseksi jäsenvaltioiden välisen tavarakaupan tilastoista annetun neuvoston asetuksen (ETY) N:o 3330/91 muuttamisesta tuotenimikkeistön alalla (KOM(97)0275 - C4-0257/97 - 97/0162(COD)) Ehdotus hyväksyttiin seuraavin tarkistuksin: (Tarkistus 3) Johdanto-osan 4 kappale >Alkuperäinen teksti> yksi edellä mainituista ehdotuksista on Intrastatissa käytettävän tuotenimikkeistön yksinkertaistaminen, koska tilastotietojen toimittajat pitävät tuotteiden luokittelua yleensä vaikeana, >EP:n äänestyksessä hyväksytty teksti> näitä ehdotuksia ovat yhdistetyn nimikkeistön käytön yksinkertaistaminen Intrastatin yhteydessä sekä tavaroiden luokittelua helpottavien välineiden antaminen tilastotietojen toimittajien käyttöön, koska tilastotietojen toimittajat pitävät yhdistetyn nimikkeistön mukaista tuotteiden luokittelua yleensä vaikeana, (Tarkistus 4) Johdanto-osan 4 a kappale (uusi) >Alkuperäinen teksti> >EP:n äänestyksessä hyväksytty teksti> yhdistetyn nimikkeistön yksinkertaistamista ehdotetaan kokeiluhankkeeksi SLIM-aloitteen toisen vaiheen yhteydessä(1), (1) SEC(97)0951. (Tarkistus 5) Johdanto-osan 5 kappale >Alkuperäinen teksti> tämän vuoksi tuotenimikkeistöä olisi yksinkertaistettava samalla kuitenkin säilyttäensen yhteys jäsenvaltioiden ja kolmansien maiden välisessä tavarakaupassa käytettyihin nimikkeistöihin ja yhteensopivuus muiden tilastonimikkeistöjen kanssa, ja >EP:n äänestyksessä hyväksytty teksti> tämän vuoksi tuotenimikkeistön käyttöä olisi yksinkertaistettava ja samalla yhtenäismarkkinoilla ja kolmansien maiden kanssa käytävässä tavarakaupassa olisi kuitenkin säilytettävä yhtenäinen nimikkeistö, joka on yhteensopiva muiden tilastonimikkeistöjen kanssa, ja (Tarkistus 6) Johdanto-osan 6 kappale >Alkuperäinen teksti> Intrastatissa käytettävän nimikkeistön yksinkertaistamista koskevien ehdotusten valmistelemiseksi on komission mielestä suotavaa luoda yhteistyöjärjestely kansallisten viranomaisten ja tilastotietojen toimittajien ja käyttäjien Euroopan tason edustajien kanssa, >EP:n äänestyksessä hyväksytty teksti> yhdistetyn nimikkeistön yksinkertaistamista koskevien ehdotusten valmistelemiseksi on suotavaa luoda yhteistyöjärjestely kansallisten viranomaisten ja tilastotietojen toimittajien ja käyttäjien Euroopan tason edustajien kanssa, (Tarkistus 7) Johdanto-osan 6 a kohta (uusi) >Alkuperäinen teksti> >EP:n äänestyksessä hyväksytty teksti> tällä yhteistyöjärjestelyllä on mahdollistettava riittävien yksityiskohtaisten tietojen säilyttäminen tiettyjen alojen erityistarpeisiin vastaamiseksi, (Tarkistus 8) 1 ARTIKLA 21 artiklan 1 - 5 kohta (asetus (ETY) N:o 3330/91) >Alkuperäinen teksti> 1. Toimivaltaisille viranomaisille lähetettävässä tilastoilmoituksessa tavarat yksilöidään voimassa olevan jäsenvaltioiden välisessä tavarakaupassa käytettävän nimikkeistön (Intrastat-nimikkeistö) alanimikkeiden mukaan. >EP:n äänestyksessä hyväksytty teksti> 1. Toimivaltaisille viranomaisille lähetettävässä tilastoilmoituksessa tavarat yksilöidään voimassa olevan yhdistetyn nimikkeistön alanimikkeiden mukaan. >Alkuperäinen teksti> 2. Intrastat-nimikkeistö on voimassa olevaan harmonoituun järjestelmään perustuva tavaroiden koodausnimikkeistö. Nimikkeistöön voi sisältyä enintään erityistarpeiden edellyttämä määrä harmonoidun järjestelmän alanimikkeitä tarkempia alakohtia. Harmonoidun järjestelmän alanimikkeitä tarkemmat alakohdat yksilöidään voimassa olevan yhdistetyn nimikkeistön alanimikkeiden avulla. >EP:n äänestyksessä hyväksytty teksti> 2. Keventääkseen ilmoitustehtäviään tilastotietojen toimittajat voivat kuitenkin 3 kohdassa esitettyjen yksityiskohtaisten sääntöjen mukaisesti rajoittua käyttämään yhdenmukaistetun järjestelmän nimikkeistöä tiettyjen tavaroiden tunnistamisessa. >Alkuperäinen teksti> 3. Komissio määrää tästä nimikkeistöstä 30 artiklan mukaisesti ottaen huomioon tavarakaupan tilastotietojen toimittajista ja käyttäjistä koostuvan ryhmän työskentelyn tulokset. >EP:n äänestyksessä hyväksytty teksti> 3. Komissio määrää 2 kohdan soveltamista koskevista yksityiskohtaisista säännöistä sekä muista teknisistä toimenpiteistä, joiden tarkoituksena on helpottaa tavaroiden luokittelua jäsenvaltioiden tavarakaupan tilastoimista varten, 30 artiklan mukaisesti ottaen huomioon tavarakaupan tilastotietojen toimittajista ja käyttäjistä koostuvan ryhmän työskentelyn tulokset. >Alkuperäinen teksti> 4. Komissio määrää ryhmän toiminnan yksityiskohtaisista säännöistä 30 artiklan mukaisesti. >EP:n äänestyksessä hyväksytty teksti> 4. Komissio määrää ryhmän toiminnan yksityiskohtaisista säännöistä 30 artiklan mukaisesti. >Alkuperäinen teksti> 5. Sisäisen organisaationsa vuoksi tilastotietojen toimittajat voivat käyttää yhdistettyä nimikkeistöä tavaroiden yksilöimiseksi tilastoilmoituksessa. >EP:n äänestyksessä hyväksytty teksti> 5. Poistetaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston asetukseksi jäsenvaltioiden välisen tavarakaupan tilastoista annetun neuvoston asetuksen (ETY) N:o 3330/91 muuttamisesta tuotenimikkeistön alalla (KOM(97)0275 - C4-0257/97 - 97/0162(COD))(Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen Euroopan parlamentille ja neuvostolle (KOM(97)0275 - 97/0162(COD)) ((EYVL C 245, 12.8.1997, s.12.)), - ottaa huomioon EY:n perustamissopimuksen 189 b artiklan 2 kohdan ja 100 a artiklan, joiden mukaisesti komissio on antanut ehdotuksen parlamentille (C4-0257/97), - ottaa huomioon työjärjestyksensä 58 artiklan, - ottaa huomioon talous- ja raha-asioita sekä teollisuuspolitiikkaa käsittelevän valiokunnan mietinnön (A4-0102/98); 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.